ลุ้น SET ทดสอบ 1,700 จุด หลังไร้ปัจจัยกดดัน
แนวโน้ม SET เช้าไซด์เวย์อัพ มีโอกาสปรับตัวขึ้นทดสอบแนวต้าน 1,700 จุด หลังไร้ปัจจัยลบกดดัน แนะจับตาตัวเลขเงินเฟ้อสหรัฐวันพฤหัสบดีนี้ ให้แนวต้านที่ 1,700 จุด และแนวรับ 1,680-1,685 จุด
แนวโน้ม SET เช้าไซด์เวย์อัพ มีโอกาสปรับตัวขึ้นทดสอบแนวต้าน 1,700 จุด หลังไร้ปัจจัยลบกดดัน แนะจับตาตัวเลขเงินเฟ้อสหรัฐวันพฤหัสบดีนี้ ให้แนวต้านที่ 1,700 จุด และแนวรับ 1,680-1,685 จุด
11 ม.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์อัพ มีโอกาสปรับตัวขึ้นทดสอบแนวต้าน 1,700 จุด เป็นไปตาม Sentiment ตลาดหุ้นในต่างประเทศที่ปรับตัวขึ้นได้ดี เนื่องจากยังไม่มีปัจจัยลบเข้ามากดดัน และนักลงทุนคาดหวังธนาคารกลางสหรัฐ (เฟด) จะชะลอการปรับขึ้นอัตราดอกเบี้ย
รวมถึงนักลงทุนยังรอดูการเปิดเผยดัชนีราคาผู้บริโภค (CPI) หรือตัวเลขเงินเฟ้อสหรัฐในคืนวันพฤหัสบดีนี้ โดยตลาดคาดว่าจะทรงตัว 0.1% จากเดือนก่อนหน้า และปรับตัวขึ้น 6.5% จากงวดเดียวกันของปีก่อน แต่จะลดลงเมื่อเทียบกับครั้งก่อนหน้าที่อยู่ 7.1% พร้อมให้แนวต้านที่ 1,700 จุด และแนวรับ 1,680-1,685 จุด